РЕСЕЙ ШЫҒЫС УКРАИНАҒА АУЫЗ САЛДЫ
"РЕСЕЙ ШЫҒЫС УКРАИНАҒА АУЫЗ САЛДЫ" | "https://abai.kz/post/38010"
TITLE: РЕСЕЙ ШЫҒЫС УКРАИНАҒА АУЫЗ САЛДЫ
URL: https://abai.kz/post/38010
META: "РЕСЕЙ ШЫҒЫС УКРАИНАҒА АУЫЗ САЛДЫ" | "https://abai.kz/post/38010"
DATE: 07.04.2014
AUTHOR(s): Абай-Ақпарат
TOTAL WORDS: 116
TEXT: Шығыс Украинада ресейшілдер кеңселерді басып алды деп хабарлайды «Азаттық» радиосының сайты. Ақпараттарға жүгінсек, ресейшіл демонстранттар Украинаның шығысындағы үш қаладағы үкімет үйлерін  басып алған. Бүлікшілер Ресей туын көтеріп, Харьков қаласындағы әкімшілік ғимараттарының төбесіне тіккен. Сондай-ақ Донецк облысына қарасты Луганск қаласындада дәл осындай жағдай орын алған. Бір таңғаларлығы, Украина құқық қорғау қызметкерлері ешқандай қарсы күш қолданбапты. Бүлікшілердің қолында «Донецк республикасы» деп жазылған плакат бар көрінеді. Талаптары Шығыс Украина бойынша да Қырымдағыдай референдум өткізу, сондай-ақ Украина қауіпсіздік қызметі ұстаған бірнеше адамды босатуды талап еткен. Украина тарапы мұндай «бассыздыққа» Путиндік Ресейдің қолдау көрсетіп отырғандығын айыптады. Ал Чехия Президенті Милош Земан егер Украинаның шығыс аймағына қауіп төнсе, бұл аймаққа «Нато» әскерін кіргізу қажет деп есептейді. Абай-ақпарат сурет: "Азаттық" радиосының сайтынан алынды
